《约平叔高秋泛海》
宋代·舒岳祥

乘桴欲看日生东，借子门前一席风。
白石凿余云补穴，青峰开处月浮宫。
持螯斫鱠万事足，踞壳食蜊千劫空。
剩欲作诗招酒社，恐君户小趣难同。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。